《清明前有远役呈野渡》
宋代·卫宗武

月集相期在后旬，料应主席不寒盟。
方思北陆催行色，又为东南问客程。
鼓楫欲随芳草去，传杯须待绿阴成。
姑苏城外春光老，还许同舟载友生。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。